Document ID: 32010D0729

SKLEP KOMISIJE
z dne 30. novembra 2010
o potrditvi obračunov plačilne agencije Estonije v zvezi z izdatki za ukrepe za razvoj podeželja, ki jih financira Evropski kmetijski jamstveni sklad (EKJS), za proračunsko leto 2009
(notificirano pod dokumentarno številko C(2010) 8275)
(Besedilo v estonskem jeziku je edino verodostojno)
(2010/729/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 39 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
S Sklepom Komisije 2010/257/EU (2) so bili za proračunsko leto 2009 potrjeni obračuni vseh plačilnih agencij razen obračunov estonske plačilne agencije PRIA.
(2)
Po prejetju novih informacij in dodatnih preverjanjih lahko Komisija zdaj v zvezi z izdatki na področju ukrepov za razvoj podeželja sprejme sklep o celovitosti, točnosti in verodostojnosti obračunov, ki jih je predložila estonska plačilna agencija PRIA.
(3)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja Skupnosti izvzamejo izdatki, ki niso bili izvršeni v skladu s pravili Skupnosti -
SPREJELA NASLEDNJI SKLEP:
Člen 1
Obračuni estonske plačilne agencije PRIA v zvezi z izdatki na področju ukrepov za razvoj podeželja, ki jih financira Evropski kmetijski jamstveni sklad (EKJS), za proračunsko leto 2009 se s tem sklepom potrdijo.
Zneski, ki se izterjajo od države članice ali plačajo državi članici v skladu s tem sklepom na področju ukrepov za razvoj podeželja, ki se uporabljajo v Estoniji, so določeni v prilogah I in II.
Člen 2
Ta sklep je naslovljen na Republiko Estonijo.
V Bruslju, 30. novembra 2010

Labels: 4
2
19
6
18
15